***איגרת להורים ולתלמידים***

**"גדולה היא אומנות ההתחלה אבל גדולה יותר אומנות הסיום"**

(הנרי ו. לונגפלו).

להישאר 18 שנים באותו מקום, מעבר להתאהבות והיאחזות במוכר והבטוח. זו הזדמנות אמיתית

לקחת אחריות על התוצרים והתוצאות. להתקיים בספירלה: לבנות מטרות ויעדים, להוביל תהליכים, להעמיק, להסיק מסקנות וחוזר...

הדרך הארוכה שעברנו יחד, יש משפחות שאיתנו לאורך כל השנים ויש משפחות שהצטרפו בדרך...

כל אחד חווה את הסיפור האישי/המשפחתי שלו. היו הסכמות, היו מחלוקות, היו פרשנויות והיו פשרות.

אני תקווה שתמיד הנחתה אותנו הכוונה הנכונה והרצון להוביל שינוי ולהיטיב.

בחרתי לצטט מדברי חילי טרופר בספר "מקום בעולם"

**"אדם שבוחר לעסוק בחינוך הוא כנראה אדם מאמין. אדם שמאמין בבני אדם, ביכולת שלהם לחולל שינוי, לעצב מציאות ולצעוד בדרכים חדשות. אדם שאינו מרפה, גם כאשר האמונה והחלום נקברים תחת אבק שיגרה והיום – יום. גם כאשר הזיעה הניגרת ממליחה את העיניים וקשה לראות את הדרך..."**

השנה אנו נפרדים גם מהמורה **ירון וייס** שליווה אותנו במשך 13 שנים. **"מורה לחיים"**. אנו מודים ומוקירים את דרכו, חוכמתו ונדיבות ליבו.

ביחד קידמנו חינוך לערכים ואהבת הלמידה, התמקצענו בדרכי הוראה חדשות וחדשניות. חשפנו את התלמידים למגוון עשיר של התנסויות בחוויות למידה ובלמידה חווייתית. יצרנו כאן קהילה ייחודית שופעת חדוות עשייה

ואהבה, לוקחת אחריות אישית ומאמינה בכוחה ליצור מציאות טובה יותר.

**אני נפרדת גאה ושמחה** שייסדנו כאן קהילה בית ספרית עם תרבות עבודה: משתפת, חושבת, משקיעה ובונה סדירויות. "הדסים" תמיד יישאר בליבי כחוויה הגדולה מהחלום. מכאן אני בטוחה במורשת ויודעת שמשאירה

חזון, שתמיד יש ויהיה לאן עוד לשאוף.

היתה לי הזכות לשתף פעולה עם הורים פעילים והנהגות מעולות וערכיות. הרואות לנגד עיניהם את עשיית הטוב והשבחת תהליכי הלמידה. הורים מחוייבים ותורמים.

בהזדמנות זו רוצה להודות ליו"רים ולחברי ההנהגות במהלך השנים ליו"ר לירן שדה וההנהגה הנוכחית

הממשיכים בדרך השותפות, ההקשבה, העשייה והכבוד. יישר כוח !

תודה למינהל החינוך במועצה על, חשיבה ליווי ותמיכה לאורך כל השנים. תודה ענקית לניב בר גיא על אמון,

הערכה וכל מה שנדרש.

היתה לי הזדמנות לבחור את צוות המורים, כל מורה וייחודו כל מורה והכשרתו. המשותף לכולם היה הרצון

ללמוד, המחוייבות לעבודת צוות והעשייה באהבה. בזכות הצוות המופלא והמסור, אביטל הסגנית המזכירות

דליה, פנינה ואלי – **" אין כמו אלי בעולם"** היה קל להצליח. בכל בוקר קמתי בשמחה והגעתי לכאן באושר רב.

הורים יקרים, שאו את המורים על כפיים, כבדו ופרגנו להם, הם יפגשו את הילדים שלכם בחיוך כל בוקר.

המוגנות היא תוצר של הדדיות המהווה תנאי לסביבה מכילה ומקדמת.

צריך לזכור, אנחנו רק התחלנו...

**כבר מתגעגעת**

תקוה קרואני

מנהלת ביה"ס